**Ministru kabineta rīkojuma projekta „Par valsts nekustamo īpašumu nodošanu Cēsu novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts un pašvaldību mantas atsavināšanas likuma (turpmāk – likums) 42.panta pirmo daļu valsts nekustamo īpašumu var nodot bez atlīdzības pašvaldību īpašumā.Likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu.Izglītības un zinātnes ministrijas (turpmāk – ministrija) Nekustamā īpašuma un valsts mantas apsaimniekošanas komisijas 2008.gada 11.janvāra sēdē tika pieņemts lēmums (protokols Nr.70, 3.6.apakšpunkts) atbalstīt ministrijas valdījumā esošo valsts nekustamo īpašumu – valsts nekustamā īpašuma (nekustamā īpašuma kadastra Nr.4201 006 2124) Jēkaba ielā 11, Cēsīs, Cēsu novadā, valsts nekustamā īpašuma (nekustamā īpašuma kadastra Nr.4201 006 2123) Jēkaba ielā 3, Cēsīs, Cēsu novadā, valsts nekustamā īpašuma (nekustamā īpašuma kadastra Nr.4201 006 2008) Dārtas ielā 1, Cēsīs, Cēsu novadā, un valsts nekustamā īpašuma (nekustamā īpašuma kadastra Nr.4201 006 2001) Bērzaines ielā 34, Cēsīs, Cēsu novadā (turpmāk visi kopā – nekustamie īpašumi) –, kurus lieto Cēsu sanatorijas internātpamatskola savu funkciju nodrošināšanai, nodošanu Cēsu pilsētas pašvaldības (tagad – Cēsu novada pašvaldība) īpašumā tās autonomo funkciju īstenošanai.Administratīvi teritoriālās reformas rezultātā atbilstoši Administratīvo teritoriju un apdzīvoto vietu likuma pārejas noteikumu 13.punktam par Cēsu pilsētas pašvaldības finanšu, mantas, tiesību un saistību pārņēmēju ir kļuvusi Cēsu novada pašvaldība. |
| 2. | Pašreizējā situācija un problēmas | Lai izpildītu Cēsu novada pašvaldības 2009.gada 7.jūlija vēstulē Nr.1-23/9 „Par nekustamā īpašuma pārņemšanu” norādīto lūgumu veikt nepieciešamās darbības saistībā ar nekustamo īpašumu nodošanu Cēsu novada pašvaldības īpašumā bez atlīdzības, kā arī ministrijas Nekustamā īpašuma un valsts mantas apsaimniekošanas komisijas 2008.gada 11.janvāra sēdē pieņemto lēmumu (protokols Nr.70, 3.6.apakšpunkts), ministrija atbilstoši spēkā esošajiem normatīvajiem aktiem ir izstrādājusi Ministru kabineta rīkojuma projektu „Par valsts nekustamo īpašumu nodošanu Cēsu novada pašvaldības īpašumā” (turpmāk – rīkojuma projekts).Nekustamie īpašumi nepieciešami Cēsu novada pašvaldībai likuma „Par pašvaldībām” 15.panta pirmās daļas 4.punktā noteiktās pašvaldības autonomās funkcijas – iedzīvotāju izglītības (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.) nodrošināšanai – īstenošanai, tajā skaitā arī nepārtraukta izglītības procesa nodrošināšanai Cēsu sanatorijas internātpamatskolā, kā arī Meža likuma 44.panta ceturtās daļas 2.punktā noteiktās funkcijas nodrošināšanai – parku ierīkošanai un uzturēšanai.Atbilstoši Cēsu novada pašvaldības 2010.gada 29.aprīļa vēstulē Nr.1-20/736 „Par zemes vienības Bērzaines ielā 34, Cēsīs sastāvā esošajām valsts meža zemēm” norādītajam saskaņā ar Cēsu pilsētas teritorijas plānojumu 2005. – 2017.gadam (saistošie noteikumi apstiprināti ar Cēsu pilsētas domes 2005.gada 9.jūnija lēmumu „Par saistošo noteikumu Nr.9 „Cēsu pilsētas teritorijas plānojums 2005. – 2017.” apstiprināšanu” (protokols Nr.14, 38.p.) un 2009.gada 3.septembra lēmumu Nr.195 „Par Cēsu novada saistošo noteikumu Nr.5 „Cēsu novada teritorijas plānojums” apstiprināšanu” (protokols Nr.8)) un Cēsu pilsētas domes 2006.gada 14.septembra lēmumu Nr.538 „Par Cēsu pilsētas dabas un kultūrvēsturiskā parka Dabas aizsardzības plāna 2006 – 2015 apstiprināšanu” Cēsu pilsētas administratīvajā teritorijā izveidots Cēsu dabas un kultūrvēsturiskais parks, kura sastāvā pilnā apmērā ietilpst valsts nekustamā īpašuma (nekustamā īpašuma kadastra Nr.4201 006 2001) Bērzaines ielā 34, Cēsīs, Cēsu novadā, sastāvā esošā zemes vienība ar kadastra apzīmējumu 4201 006 2001. Jebkāda saimnieciskā darbība, tajā skaitā mežizstrāde, minētā parka teritorijā nav atļauta.Cēsu sanatorijas internātpamatskolā mācās audzēkņi, kuri slimo ar bronhiālo astmu un citām nespecifiskām elpošanas ceļu saslimšanām. Rehabilitācijas nolūkos mežs kalpo kā teritorija, kurā norit audzēkņu pastaigas, sportiskās aktivitātes un izglītojoši izziņas pasākumi veselības nostiprināšanai.Vienlaikus rīkojuma projekts ir izstrādāts, lai atbrīvotu valsti no tādas valsts mantas apsaimniekošanas un pārvaldīšanas, kuru faktiski lieto pašvaldības padotībā esoša izglītības iestāde.Saskaņā ar Civillikuma 994.pantu par nekustama īpašuma īpašnieku atzīstams tikai tas, kas par tādu ierakstīts zemesgrāmatās. Līdz ierakstīšanai zemesgrāmatās nekustama īpašuma ieguvējam pret trešām personām nav nekādu tiesību: viņš nevar izlietot nevienu no priekšrocībām, kas saistītas ar īpašumu, un viņam jāatzīst par spēkā esošu visa uz šo nekustamo īpašumu attiecošās tās personas darbība, kura pēc zemesgrāmatām apzīmēta par šā īpašuma īpašnieku. Līdz ar to rīkojuma projekts ir sagatavots, lai tiesiski sakārtotu īpašuma tiesību jautājumus un nodrošinātu nekustamo īpašumu pilnvērtīgu apsaimniekošanu un pārvaldīšanu.Valsts nekustamais īpašums (nekustamā īpašuma kadastra Nr.4201 006 2008) Dārtas ielā 1, Cēsīs, Cēsu novadā, kas sastāv no zemes vienības (zemes vienības kadastra apzīmējums 4201 006 2008) un sešām būvēm (būvju kadastra apzīmējumi 4201 006 2008 001, 4201 006 2008 002, 4201 006 2008 003, 4201 006 2008 004, 4201 006 2008 005 un 4201 006 2008 006), ir ierakstīts Cēsu zemesgrāmatu nodaļas Cēsu pilsētas zemesgrāmatas nodalījumā Nr.1000 0033 7040 uz valsts vārda ministrijas personā. Saskaņā ar 2005.gada 15.jūlija zemes robežu plānu zemes vienības (zemes vienības kadastra apzīmējums 4201 006 2008) Dārtas ielā 1, Cēsīs, Cēsu novadā, platība ir 14 814 m2. Atbilstoši Latvijas Republikas Valsts zemes dienesta 2009.gada 24.augusta kadastra izziņai Nr.11-06-v2/848 un Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.4201 006 2008) Dārtas ielā 1, Cēsīs, Cēsu novadā, sastāv no zemes vienības 14 814 m2 platībā (zemes vienības kadastra apzīmējums 4201 006 2008) un sešām būvēm (būvju kadastra apzīmējumi 4201 006 2008 001, 4201 006 2008 002, 4201 006 2008 003, 4201 006 2008 004, 4201 006 2008 005 un 4201 006 2008 006).Valsts nekustamais īpašums (nekustamā īpašuma kadastra Nr.4201 006 2001) Bērzaines ielā 34, Cēsīs, Cēsu novadā, kas sastāv no zemes vienības (zemes vienības kadastra apzīmējums 4201 006 2001) un deviņām būvēm (būvju kadastra apzīmējumi 4201 006 2001 001, 4201 006 2001 002, 4201 006 2001 003, 4201 006 2001 004, 4201 006 2001 005, 4201 006 2001 006, 4201 006 2001 007, 4201 006 2001 008 un 4201 006 2001 009), ir ierakstīts Cēsu zemesgrāmatu nodaļas Cēsu pilsētas zemesgrāmatas nodalījumā Nr.1000 0033 7756 uz valsts vārda ministrijas personā. Saskaņā ar 2005.gada 20.jūlija zemes robežu plānu zemes vienības (zemes vienības kadastra apzīmējums 4201 006 2001) Bērzaines ielā 34, Cēsīs, Cēsu novadā, platība ir 210 831 m2. Atbilstoši Latvijas Republikas Valsts zemes dienesta 2009.gada 24.augusta kadastra izziņai Nr.11-06-v2/847 un Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.4201 006 2001) Bērzaines ielā 34, Cēsīs, Cēsu novadā, sastāv no zemes vienības 210 831 m2 platībā (zemes vienības kadastra apzīmējums 4201 006 2001) un deviņām būvēm (būvju kadastra apzīmējumi 4201 006 2001 001, 4201 006 2001 002, 4201 006 2001 003, 4201 006 2001 004, 4201 006 2001 005, 4201 006 2001 006, 4201 006 2001 007, 4201 006 2001 008 un 4201 006 2001 009).Valsts nekustamais īpašums (nekustamā īpašuma kadastra Nr.4201 006 2123) Jēkaba ielā 3, Cēsīs, Cēsu novadā, kas sastāv no zemes vienības (zemes vienības kadastra apzīmējums 4201 006 2123), ir ierakstīts Cēsu zemesgrāmatu nodaļas Cēsu pilsētas zemesgrāmatas nodalījumā Nr.1000 0033 4191 uz valsts vārda ministrijas personā. Saskaņā ar 2005.gada 20.jūlija zemes robežu plānu zemes vienības (zemes vienības kadastra apzīmējums 4201 006 2123) Jēkaba ielā 3, Cēsīs, Cēsu novadā, platība ir 10 495 m2. Atbilstoši Latvijas Republikas Valsts zemes dienesta 2009.gada 20.augusta kadastra izziņai Nr.11-06-v2/834 un Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.4201 006 2123) Jēkaba ielā 3, Cēsīs, Cēsu novadā, sastāv no zemes vienības 10 495 m2 platībā (zemes vienības kadastra apzīmējums 4201 006 2123) Jēkaba ielā 3, Cēsīs, Cēsu novadā.Valsts nekustamais īpašums (nekustamā īpašuma kadastra Nr.4201 006 2124) Jēkaba ielā 11, Cēsīs, Cēsu novadā, kas sastāv no zemes vienības (zemes vienības kadastra apzīmējums 4201 006 2124), ir ierakstīts Cēsu zemesgrāmatu nodaļas Cēsu pilsētas zemesgrāmatas nodalījumā Nr.1000 0033 4737 uz valsts vārda ministrijas personā. Saskaņā ar 2005.gada 15.jūlija zemes robežu plānu zemes vienības (zemes vienības kadastra apzīmējums 4201 006 2124) Jēkaba ielā 11, Cēsīs, Cēsu novadā, platība ir 45 328 m2. Atbilstoši Latvijas Republikas Valsts zemes dienesta 2009.gada 20.augusta kadastra izziņai Nr.11-06-v2/831 un Valsts zemes dienesta Nekustamā īpašuma valsts kadastra informācijas sistēmas datiem valsts nekustamais īpašums (nekustamā īpašuma kadastra Nr.4201 006 2124) Jēkaba ielā 11, Cēsīs, Cēsu novadā, sastāv no zemes vienības 45 328 m2 platībā (zemes vienības kadastra apzīmējums 4201 006 2124) Jēkaba ielā 11, Cēsīs, Cēsu novadā.Gan līdz nekustamo īpašumu ierakstīšanai zemesgrāmatā, gan arī šobrīd nekustamos īpašumus savu funkciju nodrošināšanai lieto Cēsu sanatorijas internātpamatskola, kas atrodas Cēsu novada pašvaldības tiešā pakļautībā. Nekustamie īpašumi vēsturiski ir uzņemti Cēsu sanatorijas internātpamatskolas bilancē, ko apliecina Cēsu sanatorijas internātpamatskolas 2009.gada 23.septembra izziņa Nr.1-12/291, un ir Cēsu novada pašvaldības zembilancē, lai gan atrodas valsts īpašumā un ministrijas valdījumā. Nekustamo īpašumu apsaimniekošanu un pārvaldīšanu nodrošina, tajā skaitā arī sedz visus ar to saistītos izdevumus, Cēsu sanatorijas internātpamatskola un Cēsu novada pašvaldība.Ņemot vērā iepriekš minēto, kā arī to, ka nekustamie īpašumi atrodas valsts īpašumā, Cēsu novada pašvaldība nevar nodrošināt nekustamo īpašumu pilnvērtīgu apsaimniekošanu, tajā skaitā nevar piesaistīt Eiropas Savienības struktūrfondu līdzekļus nekustamo īpašumu uzlabošanai un attīstībai, kamēr nav sakārtotas īpašuma tiesības. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekta mērķis ir sakārtot rīkojuma projektā minēto valsts nekustamo īpašumu īpašuma tiesības, nododot rīkojuma projekta 1.punktā minētos valsts nekustamos īpašumus Cēsu novada pašvaldības īpašumā bez atlīdzības.Rīkojuma projekts paredz nodot Cēsu novada pašvaldības īpašumā nekustamos īpašumus likuma „Par pašvaldībām” 15.panta pirmās daļas 4.punktā un Meža likuma 44.panta ceturtās daļas 2.punktā noteikto pašvaldības autonomo funkciju nodrošināšanai.Gadījumā, ja iestājas rīkojuma projekta 2.2.apakšpunktā minētais nosacījums, Cēsu novada pašvaldībai rīkojuma projekta 1.punktā minētos valsts nekustamos īpašumus jānodod bez atlīdzības atpakaļ valstij saskaņā ar likuma 42.panta otro daļu un 43.pantu. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar Cēsu novada pašvaldības padotībā esošās izglītības iestādes – Cēsu sanatorijas internātpamatskolas – faktiskajā apsaimniekošanā un bezatlīdzības lietojumā esošo nekustamo īpašumu tiesisko sakārtošanu, lai varētu nodrošināt pilnvērtīgu un nepārtrauktu nekustamo īpašumu apsaimniekošanu. Līdz ar to, šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesību akta projekta izpildi nodrošinās ministrija un Cēsu novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav attiecināms. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par valsts nekustamo īpašumu nodošanu Cēsu novada pašvaldības īpašumā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: Normatīvo aktu informācijas sistēmā (NAIS) un bezmaksas datu bāzē [www.likumi.lv](http://www.likumi.lv). |

Izglītības un zinātnes ministrs R.Broks

Vizē:

Valsts sekretārs M.Gruškevics

23.11.2010 19:17

1795

A.Onckule

67047792, arnita.onckule@izm.gov.lv